דני הוצ'קו

דני הוצ'קו (במונטנגרית: Дени Хочко; נולד ב-22 באפריל 1994 בצטיניה שברפובליקה הפדרלית של יוגוסלביה) הוא כדורגלן מונטנגרי המשחק בעמדת הקשר האחורי בבית"ר ירושלים ונבחרת מונטנגרו.

קריירת מועדונים 
הוצ'קו החל את הקריירה המקצוענית שלו בקבוצות פ.ק. לובצ'ן ובודוצ'נוסט פודגוריצה במסגרת ליגת העל המונטנגרית. עם בודוצ'נוסט פודגוריצה הוא זכה באליפות מונטנגרו בעונת .

ב-21 ביולי 2017 חתם על חוזה לשנתיים בפמליקאו מהליגה הפורטוגלית השנייה. הוא שיחק במועדון במשך שתי עונות, בהן ערך 63 הופעות ליגה והבקיע שער אחד. בתום עונתו השנייה במועדון העפילה פמליקאו לליגת העל הפורטוגלית.

ב-28 ביוני 2019 חתם על חוזה לשלוש שנים במוסקרון מליגת העל הבלגית. ב-27 ביולי ערך את הופעת הבכורה שלו במועדון, בניצחון 0–1 על סנט טרוידן במסגרת המחזור הראשון בליגה לעונת . הוא שיחק במועדון במשך שתי עונות, בהן ערך 53 הופעות ליגה והבקיע שער אחד.

ב-14 ביולי 2021 חתם בפאפוס מליגת העל הקפריסאית. ב-21 באוגוסט ערך את הופעת הבכורה שלו במועדון, בניצחון 0–4 על אפואל ניקוסיה במסגרת המחזור הראשון בליגה לעונת . הוא שיחק במועדון במשך שתי עונות, בהן ערך 34 הופעות ליגה. בתום עונת  שוחרר מהמועדון.

ב-23 באוגוסט 2023 חתם בבית"ר ירושלים.

קריירה בינלאומית 
ב-28 במאי 2018 ערך הוצ'קו את הופעת הבכורה שלו בנבחרת מונטנגרו, בתיקו 0-0 נגד נבחרת בוסניה והרצגובינה במשחק ידידות.

תארים 
בודוצ'נוסט פודגוריצה
 אליפות מונטנגרו (1): 2016/2017

קישורים חיצוניים

הערות שוליים 

כדורגלנים מונטנגרים
קשרי כדורגל מונטנגרים
כדורגלני בודוצ'נוסט פודגוריצה
כדורגלני פמליקאו
כדורגלני מוסקרון
כדורגלני פאפוס
כדורגלני בית"ר ירושלים
כדורגלני נבחרת מונטנגרו
ספורטאים זרים בפורטוגל
ספורטאים מונטנגרים בבלגיה
ספורטאים מונטנגרים בקפריסין
ספורטאים מונטנגרים בישראל
מונטנגרים שנולדו ב-1994